title: 2012 m. spalio 10 d. Komisijos deleguotoji direktyva 2012/51/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl kadmio naudojimo išimčių  Tekstas svarbus EEE

text:
18.12.2012

               LT

               Europos Sąjungos oficialusis leidinys

               L 348/18

         KOMISIJOS DELEGUOTOJI DIREKTYVA 2012/51/ES
   2012 m. spalio 10 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl kadmio naudojimo išimčių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama kadmį naudoti rinkai teikiamoje elektros ir elektroninėje įrangoje;

               (2)

               pakeisti kadmį, esantį profesionalioje garso apdorojimo įrangoje naudojamų optronų fotorezistoriuose, vis dar techniškai neįmanoma. Todėl turėtų būti taikoma draudimo naudoti kadmį tuose fotorezistoriuose išimtis. Tačiau minėta išimtis turėtų būti taikoma ribotą laiką, nes vykdomi moksliniai tyrimai siekiant sukurti bekadmę technologiją, ir iki 2013 m. pabaigos gali atsirasti tinkamų pakaitalų;

               (3)

               todėl Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti ne vėliau kaip iki [2013 m. sausio 2 d]. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. spalio 10 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES III priedą įterpiamas toks 40 punktas:

                     „40

                     Kadmis, esantis fotorezistoriuose, skirtuose profesionalioje garso apdorojimo įrangoje naudojamiems optronams

                     Nustoja galioti 2013 m. gruodžio 31 d.“


title: 2013 m. spalio 18 d. Komisijos deleguotoji direktyva 2014/13/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną sumontuotųjų spausdintinių plokščių, naudojamų IIa ir IIb klasės (pagal Direktyvą 93/42/EEB) mobiliuosiuose medicinos prietaisuose, išskyrus nešiojamuosius skubiosios pagalbos defibriliatorius, lydmetaliuose  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/69

         KOMISIJOS DELEGUOTOJI DIREKTYVA 2014/13/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną sumontuotųjų spausdintinių plokščių, naudojamų IIa ir IIb klasės (pagal Direktyvą 93/42/EEB) mobiliuosiuose medicinos prietaisuose, išskyrus nešiojamuosius skubiosios pagalbos defibriliatorius, lydmetaliuose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               mobilieji medicinos prietaisai – medicinos prietaisai, suprojektuoti ir notifikuotosios įstaigos pagal Tarybos direktyvą 93/42/EEB (2) patvirtinti kaip skirti nešti rankoje arba transportuoti prie jų sumontuotais ratukais, ant vežimėlio, automobilyje, orlaivyje ar laive naudojimo metu arba nenaudojami;

               (3)

               šiuo metu techniškai ir moksliškai neįmanoma nenaudoti švino mobiliųjų medicinos prietaisų sumontuotosiose spausdintinėse plokštėse ar jį pakeisti kuo nors kitu. Todėl reikia padaryti laikiną švino lydmetalių naudojimo išimtį iki bus atlikta daugiau mokslinių tyrimų siekiant nustatyti įprastomis mobiliųjų medicinos prietaisų naudojimo sąlygomis patikimus lydmetalius;

               (4)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      (2)  OL L 169, 1993 7 12, p. 1.

      PRIEDAS
      Į Direktyvos 2011/65/ES IV priedą įrašomas toks 33 punktas:

                  „33.

                  Švinas sumontuotųjų spausdintinių plokščių, naudojamų IIa ir IIb klasės (pagal Direktyvą 93/42/EEB) mobiliuosiuose medicinos prietaisuose, išskyrus nešiojamuosius skubiosios pagalbos defibriliatorius, lydmetaliuose. IIa klasės prietaisams nustoja galioti 2016 m. birželio 30 d., o IIb klasės prietaisams – 2020 m. gruodžio 31 d.“


title: 2012 m. spalio 10 d. Komisijos deleguotoji direktyva 2012/50/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl švino naudojimo išimčių  Tekstas svarbus EEE

text:
18.12.2012

               LT

               Europos Sąjungos oficialusis leidinys

               L 348/16

         KOMISIJOS DELEGUOTOJI DIREKTYVA 2012/50/ES
   2012 m. spalio 10 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl švino naudojimo išimčių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektroninėje įrangoje;

               (2)

               pakeisti šviną, esantį kondensatorių, kurie yra mikroschemų arba diskrečiųjų puslaidininkių dalis, PZT tipo dielektriko keramikos medžiagoje, vis dar techniškai neįmanoma. Todėl turėtų būti taikoma draudimo naudoti šviną tose medžiagose išimtis;

               (3)

               todėl Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti ne vėliau kaip iki 2013 m. sausio 2 d. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. spalio 10 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES III priedą įterpiamas toks 7.c-IV punktas:

                     „7.c-IV

                     Švinas, esantis PZT tipo dielektriko keramikos medžiagoje, skirtoje kondensatoriams, kurie yra mikroschemų arba diskrečiųjų puslaidininkių dalis

                     Nustoja galioti 2016 m. liepos 21 d.“


title: 2012 m. kovo 2 d. Komisijos įgyvendinimo direktyva 2012/8/ES, kuria iš dalies keičiama Direktyva 2003/90/EB, nustatanti Tarybos direktyvos 2002/53/EB 7 straipsnio dėl būtiniausiai tikrintinų tam tikrų žemės ūkio augalų veislių požymių ir minimalių tikrinimo reikalavimų įgyvendinimo priemones  Tekstas svarbus EEE

text:
3.3.2012

               LT

               Europos Sąjungos oficialusis leidinys

               L 64/9

         KOMISIJOS ĮGYVENDINIMO DIREKTYVA 2012/8/ES
   2012 m. kovo 2 d.
   kuria iš dalies keičiama Direktyva 2003/90/EB, nustatanti Tarybos direktyvos 2002/53/EB 7 straipsnio dėl būtiniausiai tikrintinų tam tikrų žemės ūkio augalų veislių požymių ir minimalių tikrinimo reikalavimų įgyvendinimo priemones
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 7 straipsnio 2 dalies a ir b punktus,
   kadangi:

               (1)

               Komisijos direktyva 2003/90/EB (2) priimta siekiant užtikrinti, kad veislės, kurias valstybės narės įtraukia į nacionalinius katalogus, atitiktų Bendrijos augalų veislių tarnybos (toliau – BAVT) nustatytas gaires dėl pakankamo požymių, kuriuos turėtų apimti rūšių tikrinimas, skaičiaus ir veislių tikrinimo būtinų reikalavimų, kadangi tokios gairės jau nustatytos. Šioje direktyvoje nustatyta, kad kitoms veislėms taikomos Tarptautinės naujų augalų veislių apsaugos sąjungos gairės;

               (2)

               vėliau BAVT nustatė papildomas gaires daugeliui kitų rūšių ir atnaujino ankstesniąsias;

               (3)

               todėl reikia atitinkamai iš dalies pakeisti Direktyvą 2003/90/EB;

               (4)

               šioje direktyvoje nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2003/90/EB I ir II priedai pakeičiami šios direktyvos priede pateiktu tekstu.
   2 straipsnis
   Iki 2012 m. spalio 1 d. pradėtiems tikrinimams valstybės narės gali taikyti Direktyvos 2003/90/EB redakciją, galiojusią iki jos pakeitimo šia direktyva.
   3 straipsnis
   Valstybės narės ne vėliau kaip 2012 m. rugsėjo 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tokių nuostatų tekstą.
   Tas nuostatas jos taiko nuo 2012 m. spalio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje 2012 m. kovo 2 d.

            Komisijos vardu

            Pirmininkas

         José Manuel BARROSO

      (1)  OL L 193, 2002 7 20, p. 1.

      (2)  OL L 254, 2003 10 8, p. 7.

      PRIEDAS
      „
            I PRIEDAS

               1 straipsnio 2 dalies a punkte minimų rūšių, turinčių atitikti BAVT bandymų protokolus, sąrašas

                        Mokslinis pavadinimas

                        Bendrinis pavadinimas

                        BAVT protokolas

                           Festuca filiformis Pourr.

                        Siūlinis eraičinas

                        TP 67/1, 2011 6 23

                           Festuca ovina L.

                        Avinis eraičinas

                        TP 67/1, 2011 6 23

                           Festuca rubra L.

                        Raudonasis eraičinas

                        TP 67/1, 2011 6 23

                           Festuca trachyphylla (Hack.) Krajina

                        Šiurkštusis eraičinas

                        TP 67/1, 2011 6 23

                           Lolium multiflorum Lam.

                        Gausiažiedė svidrė

                        TP 4/1, 2011 6 23

                           Lolium perenne L.

                        Daugiametė svidrė

                        TP 4/1, 2011 6 23

                           Lolium x boucheanum Kunth

                        Bušo svidrė

                        TP 4/1, 2011 6 23

                           Pisum sativum L.

                        Sėjamasis žirnis

                        TP 7/2, 2010 3 11

                           Brassica napus L.

                        Paprastasis griežtis

                        TP 36/2, 2011 11 16

                           Helianthus annuus L.

                        Tikroji saulėgrąža

                        TP 81/1, 2002 10 31

                           Linum usitatissimum L.

                        Sėjamasis linas

                        TP 57/1, 2007 3 21

                           Avena nuda L.

                        Plikoji aviža

                        TP 20/1, 2003 11 6

                           Avena sativa L. (įskaitant A. byzantina K. Koch)

                        Sėjamoji aviža

                        TP 20/1, 2003 11 6

                           Hordeum vulgare L.

                        Paprastasis miežis

                        TP 19/2 red., 2010 3 11

                           Oryza sativa L.

                        Sėjamasis ryžis

                        TP 16/1, 2004 11 18

                           Secale cereale L.

                        Sėjamasis rugys

                        TP 58/1, 2002 10 31

                           xTriticosecale Wittm. ex A. Camus

                        Hibridai, gauti sukryžminus Triticum genties rūšis ir Secale genties rūšis

                        TP 121/2 1 red., 2011 2 16

                           Triticum aestivum L.

                        Paprastasis kvietys

                        TP 3/4 2 red., 2011 2 16

                           Triticum durum Desf.

                        Kietasis kvietys

                        TP 120/2, 2003 11 6

                           Zea mays L.

                        Paprastasis kukurūzas

                        TP 2/3, 2010 3 11

                           Solanum tuberosum L.

                        Valgomoji bulvė

                        TP 23/2, 2005 12 1

                  Šių protokolų tekstus galima rasti BAVT svetainėje (www.cpvo.europa.eu).

            II PRIEDAS

               1 straipsnio 2 dalies b punkte minimų rūšių, turinčių atitikti TNAVAS bandymų gaires, sąrašas

                        Mokslinis pavadinimas

                        Bendrinis pavadinimas

                        TNAVAS gairės

                           Beta vulgaris L.

                        Paprastasis runkelis

                        TG/150/3, 1994 11 4

                           Agrostis canina L.

                        Šuninė smilga

                        TG/30/6, 1990 10 12

                           Agrostis gigantea Roth.

                        Didžioji smilga

                        TG/30/6, 1990 10 12

                           Agrostis stolonifera L.

                        Baltoji smilga

                        TG/30/6, 1990 10 12

                           Agrostis capillaris L.

                        Paprastoji smilga

                        TG/30/6, 1990 10 12

                           Bromus catharticus Vahl

                        Paprastoji ragažolė

                        TG/180/3, 2001 4 4

                           Bromus sitchensis Trin.

                        Sitkinė dirsė

                        TG/180/3, 2001 4 4

                           Dactylis glomerata L.

                        Paprastoji šunažolė

                        TG/31/8, 2002 4 17

                           Festuca arundinacea Schreber

                        Nendrinis eraičinas

                        TG/39/8, 2002 4 17

                           Festuca pratensis Huds.

                        Tikrasis eraičinas

                        TG/39/8, 2002 4 17

                           xFestulolium Asch. et Graebn.

                        Hibridai, gauti sukryžminus Festuca genties rūšis ir Lolium genties rūšis

                        TG/243/1, 2008 4 9

                           Phleum nodosum L.

                        Smulkusis motiejukas

                        TG/34/6, 1984 11 7

                           Phleum pratense L.

                        Pašarinis motiejukas

                        TG/34/6, 1984 11 7

                           Poa pratensis L.

                        Pievinė miglė

                        TG/33/6, 1990 10 12

                           Lupinus albus L.

                        Baltažiedis lubinas

                        TG/66/4, 2004 3 31

                           Lupinus angustifolius L.

                        Siauralapis lubinas

                        TG/66/4, 2004 3 31

                           Lupinus luteus L.

                        Geltonasis lubinas

                        TG/66/4, 2004 3 31

                           Medicago sativa L.

                        Mėlynžiedė liucerna

                        TG/6/5, 2005 4 6

                           Medicago x varia T. Martyn

                        Margoji liucerna

                        TG/6/5, 2005 4 6

                           Trifolium pratense L.

                        Raudonasis dobilas

                        TG/5/7, 2001 4 4

                           Trifolium repens L.

                        Baltasis dobilas

                        TG/38/7, 2003 4 9

                           Vicia faba L.

                        Paprastoji pupa

                        TG/8/6, 2002 4 17

                           Vicia sativa L.

                        Sėjamasis vikis

                        TG/32/6, 1988 10 21

                           Brassica napus L. var. napobrassica (L.) Rchb.

                        Paprastasis griežtis

                        TG/89/6 red., 2001 4 4 + 2009 4 1

                           Raphanus sativus L. var. oleiformis Pers.

                        Aliejinis ridikas

                        TG/178/3, 2001 4 4

                           Arachis hypogea L.

                        Valgomasis arachis

                        TG/93/3, 1985 11 13

                           Brassica rapa L. var. silvestris (Lam.) Briggs

                        Dirvinis bastutis

                        TG/185/3, 2002 4 17

                           Carthamus tinctorius L.

                        Daržinis dygminas

                        TG/134/3, 1990 10 12

                           Gossypium spp.

                        Vilnamedis

                        TG/88/6, 2001 4 4

                           Papaver somniferum L.

                        Daržinė aguona

                        TG/166/3, 1999 3 24

                           Sinapis alba L.

                        Baltoji garstyčia

                        TG/179/3, 2001 4 4

                           Glycine max (L.) Merrill

                        Gauruotoji soja

                        TG/80/6, 1998 4 1

                           Sorghum bicolor (L.) Moench

                        Dvispalvis sorgas

                        TG/122/3, 1989 10 6

                  Šių gairių tekstus galima rasti TNAVAS svetainėje (www.upov.int).
         “


title: 2013 m. rugpjūčio 7 d. Komisijos įgyvendinimo direktyva 2013/45/ES, kuria iš dalies keičiamos Tarybos direktyvų 2002/55/EB bei 2008/72/EB ir Komisijos direktyvos 2009/145/EB nuostatos dėl pomidoro botaninio pavadinimo  Tekstas svarbus EEE

text:
8.8.2013

               LT

               Europos Sąjungos oficialusis leidinys

               L 213/20

         KOMISIJOS ĮGYVENDINIMO DIREKTYVA 2013/45/ES
   2013 m. rugpjūčio 7 d.
   kuria iš dalies keičiamos Tarybos direktyvų 2002/55/EB bei 2008/72/EB ir Komisijos direktyvos 2009/145/EB nuostatos dėl pomidoro botaninio pavadinimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1), ypač į jos 2 straipsnio 2 dalį, 44 straipsnio 2 dalį, 45 straipsnį ir 48 straipsnio 1 dalies b punktą,
   atsižvelgdama į 2008 m. liepos 15 d. Tarybos direktyvą 2008/72/EB dėl prekybos daržovių dauginamąja ir sodinamąja medžiaga, išskyrus sėklą (2), ypač į jos 1 straipsnio 3 dalį,
   kadangi:

               (1)

               atsižvelgiant į mokslo laimėjimus, buvo peržiūrėtas Tarptautinis botanikos nomenklatūros kodeksas (TBNK), visų pirma dėl pomidoro rūšies botaninio pavadinimo;

               (2)

               siekiant atspindėti šį pokytį, direktyvos 2002/55/EB, 2008/72/EB ir 2009 m. lapkričio 26 d. Komisijos direktyva 2009/145/EB, kuria numatomos vietinių veislių ir tokių veislių daržovių, kurios tradiciškai auginamos tam tikrose vietovėse ir regionuose ir kurioms gresia genetinė erozija, ir tų veislių daržovių, kurios neturi tikrosios vertės komercinei augalininkystei, bet kurių veislės išvestos, kad daržovės galėtų augti tam tikromis sąlygomis, patvirtinimo ir prekybos visų šių veislių daržovių sėklomis tam tikros leidžiančios nukrypti nuostatos (3), turėtų būti atitinkamai pakeistos;

               (3)

               šioje direktyvoje nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2002/55/EB pakeitimai
   Direktyva 2002/55/EB iš dalies keičiama taip:

               1)

               2 straipsnio 1 dalies b punkte žodžiai „Lycopersicon esculentum Mill.“ pakeičiami žodžiais „Solanum lycopersicum L.“

               2)

               II priedo 3 punkto a papunktyje lentelėje žodžiai „Lycopersicon esculentum“ pakeičiami žodžiais „Solanum lycopersicum L.“

               3)

               III priedo 2 punkto lentelėje žodžiai „Lycopersicon esculentum.“ pakeičiami žodžiais „Solanum lycopersicum L.“

         2 straipsnis
   Direktyvos 2008/72/EB pakeitimai
   Direktyvos 2008/72/EB II priedo lentelėje žodžiai „Lycopersicon esculentum Mill.“ pakeičiami žodžiais „Solanum lycopersicum L.“
   3 straipsnis
   Direktyvos 2009/145/EB pakeitimai
   Direktyva 2009/145/EB iš dalies keičiama taip:

               1)

               I priedo lentelėje žodžiai „Lycopersicon esculentum Mill.“ pakeičiami žodžiais „Solanum lycopersicum L.“

               2)

               II priedo lentelėje žodžiai „Lycopersicon esculentum Mill.“ pakeičiami žodžiais „Solanum lycopersicum L.“

         4 straipsnis
   Perkėlimas į nacionalinę teisę
   1.   Valstybės narės ne vėliau kaip 2014 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   6 straipsnis
   Adresatai
   Ši direktyva skirta valstybėms narėms.

      Priimta Briuselyje 2013 m. rugpjūčio 7 d.

            Komisijos vardu

            Pirmininkas

         José Manuel BARROSO

      (1)  OL L 193, 2002 7 20, p. 33.

      (2)  OL L 205, 2008 8 1, p. 28.

      (3)  OL L 312, 2009 11 27, p. 44.


title: 2014 m. vasario 6 d. Komisijos įgyvendinimo direktyva 2014/19/ES, kuria iš dalies keičiamas Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I priedas

text:
7.2.2014

               LT

               Europos Sąjungos oficialusis leidinys

               L 38/30

      KOMISIJOS ĮGYVENDINIMO DIREKTYVA 2014/19/ES
   2014 m. vasario 6 d.
   kuria iš dalies keičiamas Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 14 straipsnio antros pastraipos d punktą,
   kadangi:

               (1)

               iš valstybių narių pateiktos informacijos paaiškėjo, kad Diabrotica virgifera virgifera Le Conte jau paplito ir yra dažnai aptinkamas didelėje Sąjungos teritorijos dalyje. Europos Komisijai atlikus poveikio vertinimą padaryta išvada, kad nėra priemonių, kuriomis būtų galima sunaikinti kenksmingąjį organizmą arba išvengti tolesnio jo plitimo;

               (2)

               be to, yra veiksmingų ir tvarių kontrolės priemonių, visų pirma sėjomainos sistema, kuriomis mažinamas šio organizmo poveikis kukurūzų derlingumui;

               (3)

               todėl pagal Direktyvą 2000/29/EB neturėtų būti nustatyta papildomų apsaugos priemonių, susijusių su Diabrotica virgifera virgifera Le Conte. Taigi tas organizmas nebeturėtų būti įtrauktas į kenksmingųjų organizmų sąrašą, sudarytą pagal tą direktyvą;

               (4)

               todėl Direktyvos 2000/29/EB I priedas turėtų būti atitinkamai iš dalies pakeistas;

               (5)

               šioje direktyvoje nustatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip 2014 m. gegužės 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2014 m. birželio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja trečią dieną po jos paskelbimo Europos Sąjungos oficialiajame leidinyje.

   4 straipsnis
   Ši direktyva skirta valstybėms narėms.

      Priimta Briuselyje 2014 m. vasario 6 d.

            Komisijos vardu

            Pirmininkas

         José Manuel BARROSO

      (1)  OL L 169, 2000 7 10, p. 1.

      PRIEDAS
      Direktyvos 2000/29/EB I priedas iš dalies keičiamas taip:
      A dalies II skirsnio a antraštės 0.1 punktas išbraukiamas.


title: 2011 m. balandžio 19 d. Komisijos įgyvendinimo direktyva 2011/50/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga karbetamidas, ir iš dalies keičiamas Komisijos sprendimas 2008/934/EB  Tekstas svarbus EEE

text:
20.4.2011

               LT

               Europos Sąjungos oficialusis leidinys

               L 104/41

         KOMISIJOS ĮGYVENDINIMO DIREKTYVA 2011/50/ES
   2011 m. balandžio 19 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga karbetamidas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos antrojo ir trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra karbetamidas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo karbetamidas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Prancūzijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Prancūzija įvertino pareiškėjo pateiktus papildomus duomenis ir parengė papildomą ataskaitą. 2010 m. vasario 12 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. lapkričio 22 d. Tarnyba Komisijai pateikė savo išvadą dėl karbetamido (6). Vertinimo ataskaitos projektą, papildomą ataskaitą ir Tarnybos išvadą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos karbetamido peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra karbetamido, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl karbetamidą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (8)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra karbetamido, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (9)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (10)

               Todėl Direktyva 91/414/EEB turėtų būti atitinkamai iš dalies pakeista.

               (11)

               Sprendimu 2008/934/EB karbetamidas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie karbetamidą to sprendimo priede.

               (12)

               Todėl Sprendimas 2008/934/EB turėtų būti atitinkamai iš dalies pakeistas.

               (13)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie karbetamidą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos karbetamido, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su karbetamidu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su karbetamidu, iš naujo įvertina kiekvieną registruotą augalų apsaugos produktą, kurio sudėtyje karbetamidas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje karbetamidas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje karbetamidas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 19 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 6 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios mediagos pesticido karbetamido keliamos rizikos vertinimo“. EMST leidinys, 2010 m.; 8(12):1913. [57 p.]. doi:10.2903/j.efsa.2010.1913. Pateikta www.efsa.europa.eu

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „356

                     Karbetamidas
                     CAS Nr. 16118–49–3
                     CIPAC Nr. 95

                     (R)-1-(Etilkarbamoil)etil karbanilatas

                     ≥ 950 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į karbetamido peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti:

                                 a)

                                 požeminio vandens apsaugai, kai veiklioji medžiaga naudojama regionuose, kuriuose vyrauja pažeidžiamas dirvožemis ir nepalankios klimato sąlygos;

                                 b)

                                 netiksliniams augalams keliamai rizikai;

                                 c)

                                 vandens organizmams keliamai rizikai.

                           Prireikus, naudojimo sąlygose turėtų būti numatytos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2013 m. spalio 18 d. Komisijos deleguotoji direktyva 2014/6/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną mikroschemų jungčių sistemų, kuriose turi būti naudojamos nemagnetinės ir įprastomis eksploatavimo bei saugojimo sąlygomis žemesnėje kaip – 20 °C temperatūroje ilgą laiką tinkamos naudoti jungtys, paviršiaus dangose  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/55

         KOMISIJOS DELEGUOTOJI DIREKTYVA 2014/6/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną mikroschemų jungčių sistemų, kuriose turi būti naudojamos nemagnetinės ir įprastomis eksploatavimo bei saugojimo sąlygomis žemesnėje kaip – 20 °C temperatūroje ilgą laiką tinkamos naudoti jungtys, paviršiaus dangose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               techniškai perspektyvių švino naudojimo kištukinių jungčių sistemų, kuriose turi būti naudojamos nemagnetinės jungtys, kurios įprastomis naudojimo ir laikymo sąlygomis nuolat naudojamos žemesnėje kaip – 20 °C temperatūroje, paviršiaus dangose pakaitalų nėra;

               (3)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 25 punktas:

                  „25.

                  Švinas mikroschemų jungčių sistemų, kuriose turi būti naudojamos nemagnetinės ir įprastomis eksploatavimo bei saugojimo sąlygomis žemesnėje kaip – 20 °C temperatūroje ilgą laiką tinkamos naudoti jungtys, paviršiaus dangose. Nustoja galioti 2021 m. birželio 30 d.“


title: 2016 m. kovo 3 d. Komisijos įgyvendinimo direktyva (ES) 2016/317, kuria iš dalies keičiamos Tarybos direktyvos 66/401/EEB, 66/402/EEB, 2002/54/EB, 2002/55/EB, 2002/56/EB ir 2002/57/EB dėl sėklų pakuočių oficialių etikečių (Tekstas svarbus EEE)

text:
5.3.2016

               LT

               Europos Sąjungos oficialusis leidinys

               L 60/72

         KOMISIJOS ĮGYVENDINIMO DIREKTYVA (ES) 2016/317
   2016 m. kovo 3 d.
   kuria iš dalies keičiamos Tarybos direktyvos 66/401/EEB, 66/402/EEB, 2002/54/EB, 2002/55/EB, 2002/56/EB ir 2002/57/EB dėl sėklų pakuočių oficialių etikečių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 21a straipsnį,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ypač į jos 21a straipsnį,
   atsižvelgdama į 2002 m. birželio 13 d. Tarybos direktyvą 2002/54/EB dėl prekybos runkelių sėkla (3), ypač į jos 27 straipsnį,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (4), ypač į jos 45 straipsnį,
   atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (5), ypač į jos 24 straipsnį,
   atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (6), ypač į jos 24 straipsnį,
   kadangi:

               (1)

               direktyvose 66/401/EEB, 66/402/EEB, 2002/54/EB, 2002/55/EB, 2002/56/EB ir 2002/57/EB nustatytos taisyklės dėl sėklų pakuočių oficialių etikečių;

               (2)

               pastaraisiais metais buvo nustatyti kai kurie apgaulingo oficialių etikečių naudojimo atvejai. Todėl oficialių etikečių saugumas turėtų būti pagerintas, atsižvelgiant į šiuo metu turimas technikos žinias ir siekiant užtikrinti, kad būtų išvengta tokių sukčiavimo atvejų. Šiuo požiūriu, siekiant suteikti galimybę kompetentingoms institucijoms geriau registruoti ir kontroliuoti veiklos vykdytojų atliekamą atskirų etikečių spausdinimą, platinimą ir naudojimą ir atsekti sėklos siuntas, oficialių etikečių saugumas turėtų būti pagerintas įrašant oficialiai suteiktą serijos numerį pagrindinės sėklos, sertifikuotos sėklos, komercinės sėklos ir sėklų mišinių oficialiose etiketėse, taip pat nesertifikuotos kitoje valstybėje narėje išaugintos sėklos etiketėje ir pateiktuose dokumentuose;

               (3)

               todėl direktyvos 66/401/EEB, 66/402/EEB, 2002/54/EB, 2002/55/EB, 2002/56/EB ir 2002/57/EB turėtų būti atitinkamai iš dalies pakeistos;

               (4)

               šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 66/401/EEB pakeitimai
   Direktyva 66/401/EEB iš dalies keičiama taip:

               1.

               IV priedas iš dalies keičiamas taip:

                           a)

                           A skirsnio I skyriaus a dalis papildoma šiuo 2a punktu:

                                       „2a.

                                       Oficialiai suteiktas serijos numeris.“

                           b)

                           A skirsnio I skyriaus b dalis papildoma šiuo 3a punktu:

                                       „3a.

                                       Oficialiai suteiktas serijos numeris.“

                           c)

                           A skirsnio I skyriaus c dalis papildoma šiuo 2a punktu:

                                       „2a.

                                       Oficialiai suteiktas serijos numeris.“

               2.

               V priedas iš dalies keičiamas taip:

                           a)

                           A skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

                           b)

                           C skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

         2 straipsnis
   Direktyvos 66/402/EEB pakeitimai
   Direktyva 66/402/EEB iš dalies keičiama taip:

               1.

               IV priedas iš dalies keičiamas taip:

                           a)

                           A skirsnio a dalis papildoma šiuo 2a punktu:

                                       „2a.

                                       Oficialiai suteiktas serijos numeris.“

                           b)

                           A skirsnio b dalis papildoma šiuo 2a punktu:

                                       „2a.

                                       Oficialiai suteiktas serijos numeris.“

               2.

               V priedas iš dalies keičiamas taip:

                           a)

                           A skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

                           b)

                           C skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

         3 straipsnis
   Direktyvos 2002/54/EB pakeitimai
   Direktyva 2002/54/EB iš dalies keičiama taip:

               1.

               III priedas iš dalies pakeičiamas taip:
               A skirsnio I skyrius papildomas šiuo 2a punktu:

                           „2a.

                           Oficialiai suteiktas serijos numeris.“

               2.

               IV priedas iš dalies keičiamas taip:

                           a)

                           A skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

                           b)

                           C skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

         4 straipsnis
   Direktyvos 2002/55/EB pakeitimai
   Direktyva 2002/55/EB iš dalies keičiama taip:

               1.

               IV priedas iš dalies keičiamas taip:
               A skirsnio I skyrius papildomas šiuo 2a punktu:

                           „2a.

                           Oficialiai suteiktas serijos numeris.“

               2.

               V priedas iš dalies keičiamas taip:

                           a)

                           A skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

                           b)

                           C skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

         5 straipsnis
   Direktyvos 2002/56/EB pakeitimai
   Direktyvos 2002/56/EB III priedo A skirsnyje įterpiamas šis 2a punktas:

                  „2a.

                  Oficialiai suteiktas serijos numeris.“

   6 straipsnis
   Direktyvos 2002/57/EB pakeitimai
   Direktyva 2002/57/EB iš dalies keičiama taip:

               1.

               IV priedas iš dalies keičiamas taip:

                           a)

                           A skirsnio a dalis papildoma šiuo 2a punktu:

                                       „2a.

                                       Oficialiai suteiktas serijos numeris.“

                           b)

                           A skirsnio b dalis papildoma šiuo 3a punktu:

                                       „3a.

                                       Oficialiai suteiktas serijos numeris.“

               2.

               V priedas iš dalies keičiamas taip:

                           a)

                           A skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

                           b)

                           C skirsnyje po pirmos įtraukos įterpiama ši įtrauka:

                                       „—

                                       oficialiai suteiktas serijos numeris,“.

         7 straipsnis
   Perkėlimas į nacionalinę teisę
   1.   Valstybės narės ne vėliau kaip 2017 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2017 m. balandžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   8 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   9 straipsnis
   Adresatai
   Ši direktyva skirta valstybėms narėms.

      Priimta Briuselyje 2016 m. kovo 3 d.

            Komisijos vardu

            Pirmininkas

         Jean-Claude JUNCKER

      (1)  OL 125, 1966 7 11, p. 2298.

      (2)  OL 125, 1966 7 11, p. 2309.

      (3)  OL L 193, 2002 7 20, p. 12.

      (4)  OL L 193, 2002 7 20, p. 33.

      (5)  OL L 193, 2002 7 20, p. 60.

      (6)  OL L 193, 2002 7 20, p. 74.


title: 2011 m. balandžio 26 d. Komisijos įgyvendinimo direktyva 2011/55/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga paklobutrazolas, ir iš dalies keičiamas Komisijos sprendimas 2008/934/EB  Tekstas svarbus EEE

text:
27.4.2011

               LT

               Europos Sąjungos oficialusis leidinys

               L 106/5

         KOMISIJOS ĮGYVENDINIMO DIREKTYVA 2011/55/ES
   2011 m. balandžio 26 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga paklobutrazolas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra paklobutrazolas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo paklobutrazolas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Jungtinei Karalystei, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Jungtinė Karalystė įvertino pareiškėjo pateiktus papildomus duomenis ir parengė papildomą ataskaitą. 2009 m. lapkričio 20 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba pateikė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. lapkričio 4 d. Tarnyba Komisijai pateikė savo išvadas dėl paklobutrazolo (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos paklobutrazolo peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra paklobutrazolo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl paklobutrazolą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų patvirtinamosios informacijos apie komerciniais tikslais pagamintos techninės medžiagos specifikaciją, metabolito NOA457654 analizės metodus dirvoje ir paviršiniame vandenyje, vandens organizmams keliamos rizikos vertinimą, triazolo metabolitų darinių (TDM) likučius pirminiuose pasėliuose, sėjomainos būdu auginamuose pasėliuose ir gyvūninės kilmės produktuose ir galimas endokrininę sistemą pažeidžiančias savybes. Paklobutrazolas ir jo metabolitas CGA 149907 – tai kelių tos pačios molekulės optinių struktūrų mišinys. Priklausomai nuo gamtos sąlygų, šios struktūros gali skirtingai suskilti aplinkos terpėse – dirvoje, vandenyje ir ore. Pareiškėjas turi pateikti papildomos informacijos dėl galimo šio reiškinio poveikio realiomis naudojimo sąlygoms.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra paklobutrazolo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB paklobutrazolas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie paklobutrazolą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie paklobutrazolą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos paklobutrazolo, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su paklobutrazolu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su paklobutrazolu, įvertina kiekvieną registruotą augalų apsaugos produktą, kurio sudėtyje paklobutrazolas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje paklobutrazolas yra vienintelė veiklioji medžiaga, registraciją arba

               b)

               jei būtina, iš dalies keičia arba panaikina produkto, kurio sudėtyje paklobutrazolas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 26 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba, „Bendros peržiūros išvados dėl veikliosios medžiagos pesticido paklobutrazolo keliamos rizikos vertinimo“. EMST leidinys (2010 m.); 8(11):1876. [60 p.]. doi:10.2903/j.efsa.2010.1876. Pateikta www.efsa.europa.eu/efsajournal.htm

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, Identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „353

                     Paklobutrazolas
                     CAS Nr. 76738-62-0
                     CIPAC Nr. 445

                     (2RS,3RS)-1-(4-chlorofenil)-4,4-dimetil-2-(1H-1,2,4-triazol-1-yl)pentan-3-olis

                     ≥ 930 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip augalų augimo reguliatorių.
                     B   DALIS
                     Įgyvendinant VI priede numatytus vienodus principus, atsižvelgiama į paklobutrazolo peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria vandens organizmams keliamai rizikai ir užtikrina, kad, kai tikslinga, naudojimo sąlygose būtų nustatytos riziką mažinančios priemonės.
                     Susijusios valstybės narės reikalauja, kad būtų pateikta patvirtinamosios informacijos apie:

                                 (1)

                                 komerciniais tikslais pagamintos techninės medžiagos specifikaciją;

                                 (2)

                                 metabolito NOA457654 analizės metodus dirvoje ir paviršiniame vandenyje;

                                 (3)

                                 triazolo metabolitų darinių (TDM) likučius pirminiuose pasėliuose, sėjomainos būdu auginamuose pasėliuose ir gyvūninės kilmės produktuose;

                                 (4)

                                 galimas endokrininę sistemą pažeidžiančias paklobutrazolo savybes.

                                 (5)

                                 galimą neigiamą skirtingų paklobutrazolo ir jo metabolito CGA 149907 optinių struktūrų skilimo produktų poveikį aplinkos terpėms – dirvai, vandeniui ir orui.

                           Susijusios valstybės narės užtikrina, kad pareiškėjas Komisijai pateiktų 1 ir 2 punktuose nurodytą papildomą informaciją iki 2011 m. lapkričio 30 d., 3 punkte nurodytą informaciją – iki 2013 m. gegužės 31 d., 4 punkte nurodytą informaciją – per dvejus metus nuo OECD endokrininės sistemos pažeidimo tyrimų atlikimo gairių priėmimo ir 5 punkte nurodytą informaciją dvejus metus nuo konkrečių gairių priėmimo.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2013 m. spalio 18 d. Komisijos deleguotoji direktyva 2014/16/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną kaip išlydžio lempų fluorescencinių miltelių aktyviklį, kai jis naudojamas ekstrakorporinės fotoferezės lempose, kuriose yra BSP (BaSi 2 O 5 :Pb) liuminoforų  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/75

         KOMISIJOS DELEGUOTOJI DIREKTYVA 2014/16/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną kaip išlydžio lempų fluorescencinių miltelių aktyviklį, kai jis naudojamas ekstrakorporinės fotoferezės lempose, kuriose yra BSP (BaSi2O5:Pb) liuminoforų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               švinas naudojamas kaip išlydžio lempų fluorescensinių miltelių aktyviklis, naudojamas ekstrakorporinės fotoferezės lempose, kuriose yra BSP (BaSi2O5:Pb) liuminoforų. Šiuo metu moksliškai ir techniškai neįmanoma pagal šią paskirtį naudojamo švino pakeisti arba jo iš viso nenaudoti;

               (3)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠĮĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo paskutinės šešto mėnesio po jos įsigaliojimo dienos. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 34 punktas:

                  „34.

                  Švinas kaip išlydžio lempų fluorescensinių miltelių aktyviklis, kai jis naudojamas ekstrakorporinės fotoferezės lempose, kuriose yra BSP (BaSi2O5:Pb) liuminoforų. Nustoja galioti 2021 m. liepos 22 d.“


title: 2014 m. spalio 15 d. Komisijos įgyvendinimo direktyva 2014/97/ES, kuria įgyvendinamos Tarybos direktyvos 2008/90/EB nuostatos dėl tiekėjų ir veislių registracijos ir bendrojo veislių sąrašo

text:
16.10.2014

               LT

               Europos Sąjungos oficialusis leidinys

               L 298/16

         KOMISIJOS ĮGYVENDINIMO DIREKTYVA 2014/97/ES
   2014 m. spalio 15 d.
   kuria įgyvendinamos Tarybos direktyvos 2008/90/EB nuostatos dėl tiekėjų ir veislių registracijos ir bendrojo veislių sąrašo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. rugsėjo 29 d. Tarybos direktyvą 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (1), ypač į jos 5 straipsnio 3 dalį ir 7 straipsnio 5 ir 6 dalis,
   kadangi:

               (1)

               būtina nustatyti nuostatas dėl tiekėjų registro, kaip numatyta Direktyvoje 2008/90/EB, ir tiekėjų prievoles teikti pranešimus;

               (2)

               dėl skaidrumo valstybės narės prireikus turėtų suteikti prieigą prie to registro. Valstybėms narėms paliekama teisė spręsti, ar jos skelbia visą registrą, ar jo dalis;

               (3)

               turėtų būti sudarytas veislių registras. Į tą registrą turėtų būti įrašytos ne tik pagal Direktyvą 2008/90/EB, bet ir pagal Tarybos direktyvą 92/34/EEB (2) registruotos veislės. Tame registre turėtų būti nurodyta, ar veislės turi oficialų aprašą arba oficialiai pripažintą aprašą;

               (4)

               genetiškai modifikuotas veisles turėtų būti leidžiama registruoti tik jeigu genetiškai modifikuotą organizmą, iš kurio sudaryta veislė, leidžiama auginti pagal Europos Parlamento ir Tarybos direktyvą 2001/18/EB (3) arba Europos Parlamento ir Tarybos reglamentą (EB) Nr. 1829/2003 (4);

               (5)

               turėtų būti numatytos veislių registravimo kaip turinčių oficialų aprašą sąlygos ir jų registravimo procedūra. Kaip numatyta Direktyvoje 2008/90/EB, valstybės narės gali nustatyti veislių, turinčių oficialiai pripažintą aprašą, registravimo sąlygas;

               (6)

               kad veislę būtų galima registruoti kaip turinčią oficialų aprašą, atsakinga oficiali įstaiga turėtų parengti tokį aprašą;

               (7)

               turėtų būti numatytas registracijos galiojimo, atnaujinimo ir veislės išbraukimo iš veislių registro laikotarpis;

               (8)

               valstybės narės turėtų pranešti viena kitai ir Komisijai tam tikrą informaciją apie registruotas veisles ir veislių registracijos paraiškas. Remdamasi ta informacija ir siekdama didinti pasitikėjimą rinka, Komisija turėtų paskelbti bendrąjį veislių sąrašą, kuris taptų skaidria ir lengvai prieinama duomenų baze;

               (9)

               Komisijos direktyvą 93/79/EEB (5) tikslinga panaikinti;

               (10)

               šioje direktyvoje numatytos priemonės atitinka Vaisinių augalų genčių ir rūšių dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Tiekėjų registras
   1.   Valstybės narės tvarko ir atnaujina tiekėjų registrą, kaip numatyta Direktyvos 2008/90/EB 5 straipsnio 1 dalyje.Minėtas registras toliau vadinamas tiekėjų registru.
   Į tą registrą įtraukiami ne tik pagal šią direktyvą registruoti tiekėjai, bet ir tiekėjai, akredituoti pagal nacionalines nuostatas, kuriomis Direktyvos 92/34/EEB 6 straipsnio 1 dalis perkeliama į nacionalinę teisę.
   Jei tikslinga, valstybės narės leidžia susipažinti su tiekėjų registru.
   2.   Tiekėjų registre pateikiama tokia informacija:

               a)

               tiekėjo vardas, pavardė (pavadinimas), adresas ir kontaktiniai duomenys;

               b)

               veikla, kaip apibrėžta Direktyvos 2008/90/EB 2 straipsnio 9 dalyje, kurią tiekėjas vykdo susijusioje valstybėje narėje, atitinkamų patalpų adresas ir susijusios pagrindinės gentys ar rūšys ir

               c)

               registracijos numeris arba kodas.

         3.   Valstybės narės užtikrina, kad, nustačiusi, jog fizinis arba juridinis asmuo nebevykdo veiklos, kaip apibrėžta Direktyvos 2008/90/EB 2 straipsnio 9 dalyje, atsakinga oficiali įstaiga tokį asmenį išbrauktų iš tiekėjų registro.
   2 straipsnis
   Tiekėjų prievolė pranešti
   1.   Valstybės narės užtikrina, kad tiekėjai praneštų 1 straipsnio 2 dalies a ir b punktuose nurodytą informaciją.
   Tačiau tiekėjų, akredituotų pagal Direktyvos 92/34/EEB 6 straipsnio 1 dalį, informacijos pranešti nereikalaujama.
   2.   Valstybės narės užtikrina, kad tiekėjai praneštų apie bet kokius 1 straipsnio 2 dalies a ir b punktuose nurodytos informacijos pasikeitimus.
   3.   Valstybės narės užtikrina, kad tiekėjams per nacionalinės teisės aktuose nustatytiną laiką būtų pranešama apie jų registraciją ir apie visus jos pakeitimus.
   3 straipsnis
   Veislių registras
   1.   Valstybės narės tvarko, atnaujina ir skelbia veislių registrą (toliau – veislių registras).
   Į registrą įtraukiamos ne tik pagal šią direktyvą registruotos veislės, bet ir veislės, kurios buvo užregistruotos iki 2012 m. rugsėjo 30 d. pagal Direktyvos 92/34/EB 9 straipsnio 3 dalį, ir veislės, kurios buvo užregistruotos pagal Direktyvos 2008/90/EB 7 straipsnio 4 dalies pirmos pastraipos antrą sakinį.
   2.   Veislių registre pateikiama tokia informacija:

               a)

               veislės pavadinimas ir sinonimai;

               b)

               veislės rūšis;

               c)

               atitinkama nuoroda „oficialus aprašas“ arba „oficialiai pripažintas aprašas“;

               d)

               registracijos arba, jei taikoma, registracijos atnaujinimo data;

               e)

               registracijos galiojimo laikotarpio pabaigos data.

         3.   Valstybės narės saugo kiekvienos veislės, kurią užregistravo, dokumentus. Tuose dokumentuose turi būti veislės aprašas ir visų su veislės registracija susijusių duomenų santrauka.
   4 straipsnis
   Veislių registravimo sąlygos
   1.   Valstybės narės užtikrina, kad veislė būtų registruojama kaip turinti oficialų aprašą, jeigu ji atitinka šiuos reikalavimus:

               a)

               ji yra išskirtinė, vienoda ir stabili, kaip apibrėžta 2 dalyje;

               b)

               turimas veislės mėginys ir

               c)

               jei tai genetiškai modifikuota veislė, genetiškai modifikuotą organizmą, iš kurio sudaryta veislė, leidžiama auginti pagal Direktyvą 2001/18/EB arba Reglamentą (EB) Nr. 1829/2003.

         2.   Veislė laikoma:

               a)

               išskirtine, jei ji pagal požymių, nulemtų tam tikro genotipo ar genotipų derinio, išraišką aiškiai skiriasi nuo bet kurios kitos veislės, kuri visuotinai žinoma paraiškos pateikimo dieną, nustatytą 5 straipsnyje;

               b)

               vienoda, jei, nepaisant galimų nukrypimų, susijusių su tam tikrais jos dauginimo ypatumais, ji yra pakankamai vienoda pagal požymių, naudojamų išskirtinumui tirti, ir kitų požymių, naudojamų veislei aprašyti, išraišką;

               c)

               stabilia, jei ji pagal požymių, naudojamų išskirtinumui tirti, ir kitų požymių, naudojamų veislei aprašyti, išraišką po daugkartinio dauginimo arba, jei tai mikrodauginimas – kiekvieno ciklo pabaigoje lieka nepakitusi.

         5 straipsnis
   Veislės registracijos paraiška
   1.   Jei norima registruoti veislę kaip turinčią oficialų aprašą, valstybės narės reikalauja, kad atitinkamos valstybės narės atsakingai oficialiai įstaigai būtų pateikiama rašytinė paraiška.
   2.   Su paraiška pateikiama ši informacija:

               a)

               teikiant paraišką techniniuose klausimynuose nustatyta informacija:

                           i)

                           Bendrijos augalų veislių tarnybos (BAVT) administracinės tarybos išskirtinumo, vienodumo ir stabilumo tyrimų protokolų II priede, atitinkamai rūšiai, kuriai buvo paskelbtas toks protokolas, arba, jei tokių protokolų nepaskelbta,

                           ii)

                           Tarptautinės naujų augalų veislių apsaugos sąjungos (UPOV) išskirtinumo, vienodumo ir stabilumo tyrimų atlikimo gairių X skyriuje ir atitinkamai rūšiai, kuriai buvo paskelbtos tokios gairės, skirtų susijusių tyrimų gairių priede, arba, jei tokių gairių nepaskelbta,

                           iii)

                           nacionalinėse nuostatose;

               b)

               informacija apie tai, ar veislė yra oficialiai registruota kitoje valstybėje narėje arba tokios registracijos paraiška pateikta kitoje valstybėje narėje;

               c)

               siūlomas pavadinimas;

               d)

               jei tai genetiškai modifikuota veislė, įrodymas, kad genetiškai modifikuotą organizmą, iš kurio sudaryta veislė, leidžiama auginti pagal Direktyvą 2001/18/EB arba Reglamentą (EB) Nr. 1829/2003.

         3.   Pareiškėjas su paraiška gali pateikti tokią informaciją:

               a)

               kitos valstybės narės atsakingos oficialios įstaigos pagal 6 straipsnio 5 dalį nustatytą oficialų aprašą;

               b)

               visą kitą svarbią informaciją.

         6 straipsnis
   Paraiškų nagrinėjimas
   1.   Valstybės narės užtikrina, kad atsakingai oficialiai įstaigai gavus paraišką registruoti veislę kaip turinčią oficialų aprašą, ta veislė tiriama pagal 2, 3 ir 4 dalis.
   2.   Siekiant nustatyti veislės oficialų aprašą, atliekami auginimo tyrimai.
   Tačiau jeigu pareiškėjas pateikia informaciją pagal 5 straipsnio 3 dalies a punktą, o atsakinga oficiali įstaiga mano, kad ta informacija patvirtinama, jog 4 straipsnyje nustatytos registracijos sąlygos įvykdytos, auginimo tyrimai neatliekami.
   Jeigu turi būti atliekami auginimo tyrimai, atsakinga oficiali įstaiga reikalauja pateikti veislės medžiagos mėginį.
   3.   2 dalyje nurodytus auginimo tyrimus atlieka:

               a)

               atsakinga oficiali įstaiga, kuriai pateikta paraiška, arba

               b)

               kitos valstybės narės atsakinga oficiali įstaiga, sutikusi atlikti minėtus tyrimus, arba

               c)

               bet kuri juridinis asmuo pagal Direktyvos 2008/90/EB 13 straipsnio 2 dalį.

         Kai taikomas c punktas ir tyrimai atliekami privačių įmonių patalpose, atsakinga oficiali įstaiga užtikrina, kad nebūtų taikoma jokių priemonių, kurios galėtų trukdyti oficialiam tyrimui.
   4.   Auginimo tyrimai atliekami bent pagal šias nuostatas dėl tyrimo plano, auginimo sąlygų ir veislės požymių:

               a)

               techninių tyrimų pradžioje taikomus Bendrijos augalų veislių tarnybos (BAVT) administracinės tarybos išskirtinumo, vienodumo ir stabilumo tyrimų protokolus, arba, jeigu atitinkamoms rūšims protokolų nepaskelbta,

               b)

               techninių tyrimų pradžioje taikomas Tarptautinės naujų augalų veislių apsaugos sąjungos (UPOV) išskirtinumo, vienodumo ir stabilumo tyrimų atlikimo gaires, arba, jeigu atitinkamoms rūšims gairių nepaskelbta,

               c)

               nacionalines nuostatas.

         5.   Jeigu atsakinga oficiali įstaiga, remdamasi 1 dalyje nurodytu tyrimu, padaro išvadą, kad susijusi veislė atitinka 5 straipsnyje nurodytas sąlygas, ji nustato oficialų aprašą ir įtraukia tą veislę į veislių registrą.
   7 straipsnis
   Veislės registracijos galiojimo laikotarpis
   Veislės registracija galioja ne ilgiau kaip 30 metų.
   Genetiškai modifikuotų veislių registracijos galiojimo laikotarpis yra ne ilgesnis negu laikotarpis, kurį pagal Direktyvą 2001/18/EB arba Reglamentą (EB) Nr. 1829/2003 leidžiama auginti tą genetiškai modifikuotą organizmą, iš kurio ta veislė sudaryta.
   8 straipsnis
   Veislės registracijos atnaujinimas
   1.   Valstybės narės užtikrina, kad veislės registraciją būtų galima atnaujinti ne ilgiau kaip dar 30-čiai metų, jeigu tos veislės medžiagos dar turima.
   Be to, genetiškai modifikuotos veislės registracija atnaujinama su sąlyga, kad atitinkamą genetiškai modifikuotą organizmą vis dar leidžiama auginti pagal Direktyvą 2001/18/EB arba Reglamentą (EB) Nr. 1829/2003. Atnaujinimo laikotarpis yra ne ilgesnis negu laikotarpis, kurį leidžiama auginti susijusį genetiškai modifikuotą organizmą.
   2.   Jei norima atnaujinti registraciją, valstybės narės reikalauja, kad susijusios valstybės narės atsakingai oficialiai įstaigai būtų pateikiama rašytinė paraiška. Su paraiška pateikiami įrodymai, kad įvykdytos 1 dalyje išdėstytos sąlygos.
   Tačiau valstybė narė veislės registraciją gali atnaujinti ir be rašytinės paraiškos, jeigu mano, kad registraciją atnaujinti svarbu norint išsaugoti genetinę įvairovę ir užtikrinti nepertraukiamą auginimą arba tai naudinga dėl kitokio pobūdžio bendro intereso.
   9 straipsnis
   Veislė išbraukimas iš veislių registro
   Valstybės narės užtikrina, kad veislė būtų išbraukta iš veislių registro, jeigu:

               a)

               nebesilaikoma 4 straipsnyje nustatytų sąlygų;

               b)

               teikiant arba nagrinėjant registracijos paraišką buvo pateikta neteisingų arba apgaulingų duomenų apie faktus, kuriais remiantis veislė buvo užregistruota.

         10 straipsnis
   Pranešimai
   1.   Kiekviena valstybė narė pateikia kitų valstybių narių atsakingoms oficialioms įstaigoms ir Komisijai informaciją, kurios reikia norint gauti prieigą prie susijusios valstybės narės veislių registro.
   Kiekviena valstybė narė nedelsdama praneša Komisijai apie į savo veislių registrą įtrauktą veislę ir apie bet kokį kitą savo veislių registro pakeitimą.
   2.   Kiekviena valstybė narė, gavusi prašymą, kitai valstybei narei arba Komisijai pateikia:

               a)

               susijusios valstybės narės veislių registre registruotų veislių oficialų arba oficialiai pripažintą aprašą;

               b)

               susijusios valstybės narės pagal 6 straipsnį atlikto veislių registracijos paraiškų nagrinėjimo rezultatus;

               c)

               visą kitą turimą informaciją apie veisles, įtrauktas į susijusios valstybės narės veislių registrą arba išbrauktas iš jo;

               d)

               veislių, kurių registracijos paraiškos susijusioje valstybėje narėje dar nagrinėjamos, sąrašą.

         11 straipsnis
   Bendrasis sąrašas
   Komisija, remdamasi pagal 10 straipsnio 1 dalies 2 pastraipą gauta informacija, sudaro, reguliariai atnaujina ir skelbia elektroninį bendrąjį į valstybių narių veislių registrus įtrauktų veislių sąrašą.
   12 straipsnis
   Perkėlimas į nacionalinę teisę
   1.   Valstybės narės ne vėliau kaip 2016 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2017 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   13 straipsnis
   Panaikinimas
   Direktyva 93/79/EEB panaikinama nuo 2017 m. sausio 1 d.
   14 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   15 straipsnis
   Adresatai
   Ši direktyva skirta valstybėms narėms.

      Priimta Briuselyje 2014 m. spalio 15 d.

            Komisijos vardu

            Pirmininkas

         José Manuel BARROSO

      (1)  OL L 267, 2008 10 8, p. 8.

      (2)  1992 m. balandžio 28 d. Tarybos direktyva 92/34/EEB dėl prekybos vaisinių augalų dauginamąja medžiaga ir sodininkystei skirtais vaisiniais augalais (OL L 157, 1992 6 10, p. 10).

      (3)  2001 m. kovo 12 d. Europos Parlamento ir Tarybos direktyva 2001/18/EB dėl genetiškai modifikuotų organizmų apgalvoto išleidimo į aplinką ir panaikinanti Tarybos direktyvą 90/220/EEB (OL L 106, 2001 4 17, p. 1).

      (4)  2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, 2003 10 18, p. 1).

      (5)  1993 m. rugsėjo 21 d. Komisijos direktyva 93/79/EEB, nustatanti papildomas įgyvendinimo nuostatas dėl vaisinių augalų dauginamosios medžiagos ir vaisinių augalų sąrašų, kuriuos turi tiekėjai pagal Tarybos direktyvą 92/34/EEB (OL L 256, 1993 10 14, p. 25).